Sotra Sportsklubb

Sotra Sportsklubb (stiftet 7. juni 1945 som Idrettslaget Øygard) er et idrettslag på øya Litle-Sotra i Øygarden, som ble til i 2009 etter en sammenslåing av Foldnes Idrettslag, Brattholmen Idrettslag og Idrettslaget Øygard. 

Sportsklubben hadde da 1 745 medlemmer, fordelt på basketball, fotball, håndball og en idrettsskole. I 2017 slo klubben seg sammen med Sotra turn, og økte aktivitetstilbudet og medlemsmassen. Klubben har helblå hjemmedrakter og helhvite bortedrakter.

Klubben har per 2023 rundt 3100 medlemmer, og har utvidet aktivitetstilbudet med bl.a boksing, friidrett og innebandy.

 Tabellen 

 Historie 
Idrettslaget Øygard ble stiftet 7. juni 1945 i Knarrevik og hadde like etter 40 medlemmer.

Klubben ble ofte kalt for Øygarden i mediene og av andre personer som ikke kjente til laget. Mange trodde derfor at idrettslaget var fra tidligere Øygarden kommune, selv om klubben var fra nabokommunen Fjell.

I 2009 slo Øygard seg sammen med Foldnes Idrettslag og Brattholmen Idrettslag og endret navn til dagens Sotra Sportsklubb.

 Idretter 
 Fotball 
Klubbens A-lag i fotball for menn spiller 2024-sesongen i 2. divisjon og holder til på Straume Idrettspark, og spiller sine kamper på Sotra stadion. Renate Blindheim er hovedtrener. Blindheim ble historisk da hun i juni 2020 ble første kvinnelige trener for et herrelag i en av norsk fotballs tre øverste divisjoner.

I 2023 tok klubben seg til 3. runde i cupen.

Klubben avsluttet 2023-sesongen på 3. plass i 2.divisjon. 

 Håndball 
Klubbens A-lag i håndball for herrer spiller 2020/21-sesongen i 2. divisjon, avdeling 3. A-laget for kvinner spiller 2020/21-sesongen i 4. divisjon.

 Idrettsanlegg 
Straume Idrettspark består av to 11'er kunstgressbaner (Sotra stadion og Straumebanen), og én kunstgressbane. Flerbrukshallen Sotra Arena ble åpnet i 2013, i 2014 åpnet en overbygd fotballbane. Turnhallen ble åpnet i 2018. 

 Kjente utøvere 
 Knut Tørum, fotball
 Kristoffer Zachariassen, fotball
 Steffen Lie Skålevik, fotball
 Alexander Dang, fotball

 Referanser 

 Eksterne lenker 


Kategori:Idrettslag i Hordaland
Kategori:Idrettslag etablert i 1945
Kategori:Fotballag i Hordaland
Kategori:Fotballag etablert i 1945
Kategori:Basketballag i Norge
Kategori:Håndballag i Norge
Kategori:1945 i Norge
Kategori:Sport i Øygarden